Siudad ti Zacatecas

Ti Zacatecas () ket maysa a siudad ken munisipalidad idiay Mehiko, ken ti kapitolio ken kadakkelan a siudad ti estado ti Zacatecas.  Mabirukan daytoy idiay amianan-tengnga a Mehiko, ti siudad ket nangrugi a kas kampo ti pagminaan ti Espaniol idi tengnga ti maika-16 a siglo. Ammo idin dagiti Patubo nga Amerikano dagiti nabaknang a deposito ti lugar iti pirak ken dadduma a mineral. Gapu ti baknang a maited dagiti mina, ti Zacatecas ket napardas a nagbalin a maysa kadagiti nangruna a siudad ti Baro nga Espania, a kaaduan kadagiti pirakna ket nangpabaknang iti balangat ti Espaniol. Ti lugar ket nakakita kadagiti bakalan idi las-ud ti nariri a maika-19 a siglo, ngem ti simmaruno a nangruna a pasamak ket ti  Gubat ti Zacatecas idi las-ud ti Yaalsa ti Mehikano idi tiniliw ni Francisco Villa ti ili, ti maysa a pasamak a maramrambakan pay iti tunggal nga anibersariona. Ita nga aldaw, ti kolonial a parte ti siudad ket maysa a Lugar a Tawid ti Lubong, gapu ti Baroko ken dagiti dadduma nga estruktura a nabangon idi las-ud dagiti aldaw ti panagminminana. Agtultuloy pay laeng a nangruna nga industria ti panagmina. Ti nagan a Zacatecas ket naala manipud iti tattao a Zacateco ken nagtaud manipud iti pagsasao a Nahuatl. Ti kayat a sawen ti nagan ket "tattao dagiti karuotan."

Dagiti nagibasaran

Dagiti akinruar a silpo 

Dagiti siudad ti Mehiko